Antoni de Literes

Antoni de Literes (født 18. juni 1673 i Artá på Mallorca i Spania, død 18. januar 1747 i Madrid), også kjent som Antonio de Literes eller Antoni Literes Carrión) var en spansk zarzuela-komponist ved det spanske kongelige hoff.


== Biografi ==
Etter at forgjengeren Sebastián Durón ble tvunget i eksil, ble Literes i 1693 maestro for Capilla Real i Madrid, der han spilte bassgambe. Det var også der hans musikalske karriere hadde begynt, i 1688, men da som leder av barnekoret.
Likesom andre nasjonale former for barokk opera tok Literes' sceneproduksjoner i bruk en rekke forskjellige musikalske former – arier, arietter og resitativer (med eller akkompagnement), så vel som dansebevegelser og kor, men var også ispedt med ren talt dialog. Hans bruk at orkesteret fulgte fransk og italiensk praksis, med gitar, lutt og cembalo ved siden av continuo-instrumenter.
Han komponerte både geistlig og verdslig musikk. Etterhvert fkulle han bli regnet som en sin epokes viktigste komponister av spansk teatermusikk, ved siden av Sebastián Durón (1660–1716) og José de Nebra.


== Zarzuelas ==
Hans mest berømte verk var Acis y Galatea (1708), til en libretto av José de Canizares, et stykke som ble hyppig fremført i Madrids kongelige hoff og på almenhetens teatre i alle fall frem til 1774. Etter 200 års halvt i glemselen ble den spilt inn på CD i 2003 av Al Ayre Español, og ble godt mottatt av musikkritikere. En annen av hans beste zarzuelas er Júpiter y Sémele (1718), til tekst av samme librettist. Den ble uroppført den 9. mai 1718 i Teatro de la Cruz i Madrid, og ble umåtelig populært med utsolgt hus i lang tid. Verket overlevde i manuskriptform i Évora og er også blitt innspilt av Al Ayre Español. Den tidligere helt sungne allegoriske opera i italiensk stil, Los elementos, og den delvis bevarte Júpiter y Danae, er også blitt gjenopplivet på vellykket måte.


== Komposisjoner ==


=== Zarzuelas ===
Júpiter y Yo, los cielos premian desdenes (1699) attribuert
Júpiter y Danae (1700).
Acis y Galatea (1708).
Ceronis.
Con música y con amor (1709).
Antes difunta que ajena (1711).
Hasta lo insensible adora (1704) attribuert
El estrago en la fineza, Júpiter y Semele (1718).
Celos no guardan respeto (1723).
Los elementos (c. 1718).


=== Operaer ===
Los elementos (ca. 1718)
Dido y Eneas


=== Geistlig musikk ===
Oratorio sobre la vida de San Vicente de Padua (1720) (tapt for ettertiden)
3 Messer
14 Vespere
Miserere mei Deus
Sanctorum meritis
5 geistlige kantater


=== Annet ===
10 verdslige kantater, blant annet Estaba Fili hermosa (catedral de Valencia)
Solos: Venid moradores, solo humano (catedral de Segovia).


== Moderne diskografi ==
1998 – Los Elementos. Ópera armónica al estilo italiano. Al Ayre Español. Deutsche Harmonia Mundi 05472 77385 2
2001 – Acis y Galatea. Al Ayre Español. Deutsche Harmonia Mundi 05472 77522 2
2003 – Júpiter y Semele o El estrago en la fineza. Al Ayre Español. Harmonia Mundi Ibérica 987036.37 (2 CDs)
2004 – Júpiter y Danae. Capella de Ministrers/ Blau CD 190 (2-CDs)


== Litteratur ==
González Marín|nombre1=Luis Antonio González Marín:Acis y Galatea. Zarzuela en dos jornadas, 2002, Instituto Complutense de Ciencias Musicales, [Madrid], ISBN 84-8048-361-X
Raúl Angulo Díaz og Antoni Pons Segui; Ópera armónica al estilo italiano: Los elementos, 2013, Fundación Gustavo Bueno, Santo Domingo de la Calzada,  ISBN 979-0-801266-64-4
«Ah del rústico pastor. Cantada de Reyes, edición de A. Martín Moreno», i Tesoro Sacro musical (1978).
Antoni Pizà: Antoni Literes: Introducció à la seva obra (Palma de Mallorca: Edicions Documenta Balear, 2002) ISBN 84-95694-50-6


== Referanser ==


== Eksterne lenker ==
(en) Antoni de Literes på MusicBrainz 
(en) Fritt tilgjengelige noter av Antoni de Literes i International Music Score Library Project